[{"text_idx": "#000003", "text": "So\u0302n am ei ro\u0302l fel ditectif yng nghyfres ddrama newydd Grace oedd o, a ffilmiwyd fis Awst diwethaf. Roedd ITV wedi penderfynu portreadu byd di-covid, heb ecstras mygydog nac arwyddion cadw pellter y tu allan i siopau. Fel yr ategodd Simm, \u201cIt was the most depressingly boring year and we don\u2019t want to see it on film.\u201d"}, {"text_idx": "#000005", "text": "Rhowch i mi fwy o ddrama\u0302u a ffilmiwyd yn y blynyddoedd CC (Cyn Covid), megis Deutschland \u201989, am fywyd personol a phroffesiynol ysbi\u0308wyr a gwerin bobl dwyrain Berlin."}, {"text_idx": "#000006", "text": "Er, dw i mewn peryg o wrth-ddeud fy hun rw\u0302an, achos mi ges i flas ar gyfres ag elfennau o\u2019r presennol ynddi. Wedi\u2019i ffilmio cyn ac yn ystod y cyfyngiadau, roedd Y Llinell Las (CREAD Cyf + Slam Media) yn dilyn hynt a helyntion go iawn plismyn ffyrdd y Gogledd."}, {"text_idx": "#000009", "text": "Mae \u2019na ddigon o straeon am y natur ddynol yma, gydag alcohol a chyffuriau wrth wraidd sawl damwain, a lluniau dashcam o rasio ar o\u0302l drwgweithredwyr i blesio ffans y myrdd o gyfresi tebyg ar sianeli Sky. Ac ydi, mae\u2019r dro\u0302nluniau o Eryri, Bryniau Clwyd a hyd yn oed gwibffordd yr A55 yn odidog."}, {"text_idx": "#000010", "text": "Yn ogystal a\u0302 chwerthin am ben esgusodion tila\u2019r rhai a ddaliwyd dan ddylanwad, roedd eraill yn ddigon i\u2019ch sobri \u2013 fel y gyrrwr tacsi fethodd brawf anadl serch ei deithwyr call yn y cefn, a\u2019r heddwas a gafodd ei waldio\u2019n anymwybodol ar stepan drws rhyw labwst."}, {"text_idx": "#000011", "text": "\u201cAnaml iawn \u2019da ni\u2019n cael neb yn diolch i ni. \u2019Da ni\u2019n cael ein galw\u2019n enwau, cael ein cicio a phoeri arno fo... Mi oedd yna ryw barchus ofn ar yr heddlu. Mae hwnna \u2019di hen fynd...\u201d"}, {"text_idx": "#000016", "text": "Ond pan mae chwarae\u2019n troi\u2019n chwerw mewn parti, mae Ellie yn ffoi i fyd peryglus iawn wrth i greithiau\u2019r gorffennol ddod i\u2019r fei eto \u2013 creithiau a awgrymir gan yr o\u0302l-fflachiadau mynych o ferch mewn ffle\u0302rs yn rhedeg mewn coedwig a cherddoriaeth annifyr bob tro gwelwn ni lun ffra\u0302m o\u2019i diweddar dad. A ffoi i freichiau dieithryn (Julian Lewis Jones) mae hi, gyda goblygiadau peryglus i\u2019w hanwyliaid."}, {"text_idx": "#000026", "text": "Nid yw'r farn a amlygir yn erthyglau unigol y cyhoeddiad hwn o angenrheidrwydd yn cynrychioli barn y cyhoeddwyr"}]